สั่งล่าโจ๋แก๊งปืนกลอูซี่ เหิมย่านสายไหม ดักอุ้ม 2 วัยรุ่นคู่อริ
จ่อหัว-ยําจนสลบ ผบช.น.เดือดจี้คดี ตามลากคอให้ได้,บิ๊กบัว สั่ง ผู้การเอก บก.น.2 ลงคุมคดีกลุ่มวัยรุ่นสายไหมควงอูซี่ลูกซอง ปิดถนนอุ้ม 2 หนุ่มไปกระทืบปางตาย กำชับเร่งขยายผลหวั่นบาน ปลาย เบื้องต้นรู้ตัวผู้ก่อเหตุมี 6 คน รู้ชื่อแซ่แล้ว 2 ขณะที่ 1 ในเหยื่อโหดเข้าให้การเพิ่ม เผยนาทีโดนยำ กลุ่มคนร้ายขับรถลงมาถามหา ไอ้มอสอยู่ไหน พอบอกไม่รู้จักเลยโดนทำร้ายก่อนถูกบังคับขึ้นรถพาไปอีกที่ คราวนี้โดนอีกชุดใหญ่จนสลบ,น.1 สั่งเข้มกลุ่มโจ๋สายไหม ควงปืนอุ้มอริมา กระทืบปางตาย โดยเมื่อเวลา 13.00 น. วันที่ 26 พ.ย. นายวรพัฒน์ หรือคาส เหมชะญาติ อายุ 24 ปี และ น.ส.วนารี เหมชะญาติ อายุ 43 ปี มารดา เดินทางเข้าพบ พ.ต.ท.ธนู สุขเสริม รอง ผกก. (สอบสวน) สน.สายไหม เพื่อให้ปากคำเพิ่มเติม กรณีนายวรพัฒน์ และนายธนภัทร์ หรือฟิล์ม สุขขัง อายุ 20 ปี ถูกคนร้าย 5-7 คน ร่วมกันใช้ปืนตบใบหน้า และร่วมกันทำร้ายร่างกายจนบาดเจ็บสาหัส เหตุเกิดที่หมู่บ้านเอื้ออาทร ตึก 14 ถนนสายไหม เขตสายไหม กทม. เมื่อเวลา 03.30 น. วันที่ 23 พ.ย. มี ร.ต.ท.ภูวดิท ตันวราโชติ รอง สว. (สอบสวน) สน.สายไหม รับแจ้งและเป็นเจ้าของคดี,นายวรพัฒน์ให้การว่า วันเกิดเหตุตนกับเพื่อนขี่ จยย.เที่ยวในหมู่บ้านเอื้ออาทร เมื่อถึงหน้าอาคาร 14 มีวัยรุ่นประมาณ 6 คน ขับรถเก๋งปิดถนนแล้วลงรถมาถามว่า ไอ้มอสอยู่ไหน ได้บอกไปว่าไม่รู้จัก แต่กลับถูกคนร้ายทั้งหมดเข้ารุมทำร้ายตนและนายธนภัทร์ พร้อมใช้ปืนข่มขู่บังคับให้ขึ้นรถ พาไปที่ถนนเลียบวงแหวนตะวันออก (หนองระแหง) เมื่อถึงทางเปลี่ยวคนร้ายได้ไล่ตนกับเพื่อนลงจากรถ โดยมีกลุ่มคนร้ายขับรถกระบะตามมาอีก 1 คัน เกือบ 10 คน แต่ละคนได้ลงจากรถ ชักปืนหลายชนิดมาจ่อที่ศีรษะ และถามซ้ำว่า พวกมึงเพื่อนไอ้มอส ไอ้มอส มันอยู่ไหน ได้ตอบไปว่าไม่รู้ กลุ่มคนร้ายสั่งให้ตนนอนหมอบกับพื้นและรุมทำร้ายอีกครั้งจนสลบ มารู้สึกตัวอีกทีที่หน้าหมู่บ้านเอื้ออาทร สายไหม โดยนายธนภัทร์ เพื่อนที่ถูกอุ้มไปรุมทำร้ายด้วยกันเล่าให้ฟัง กลุ่มคนร้ายมีปืนกลอูซี่ ปืนลูกซอง และปืนลูกโม่คอยจ่อไว้ มี 1 ในคนร้ายตะโกนว่า ยิงมันซ้ำ เผื่อมันไม่ตาย และได้ร้องขอชีวิตทั้ง 2 คน จากนั้นคนร้ายได้นำตัวตนกับเพื่อนมาส่งที่บ้านเอื้ออาทรสายไหม,ขณะที่ น.ส.วนารีกล่าวว่า วันนี้พนักงานสอบสวนได้นัดลูกชายมาสอบปากคำเพิ่มเพื่อหาสาเหตุอย่างละเอียดอีกครั้ง ส่วนตัวยังไม่ทราบว่าสาเหตุที่แท้จริงเกิดจากอะไร ทราบเรื่องในตอนเช้าวันที่ 23 พ.ย. เห็นลูกนอนคลุมโปงอยู่ เมื่อไปเปิดผ้าดูก็ตกใจ เพราะเห็นหน้าตาบวมปูด มีคราบเลือดแห้งเกรอะกรังติดใบหน้า ได้พาไปหาหมอ และเข้าแจ้งความทันที ทั้งนี้ นิสัยลูกชายเหมือนวัยรุ่นทั่วไป แต่ไม่ทราบว่าเคยมีปัญหากับใคร ขอให้เป็นหน้าที่เจ้าหน้าที่ตำรวจดำเนินการสอบสวน,มีรายงานว่า ขณะนี้เจ้าหน้าที่ตำรวจทราบตัวผู้ต้องหาแล้วมีทั้งหมด 6 คน ทราบตัวแล้ว 2 คน คือนายจิราชัย หรือจิ มาสะอาด อายุ 19 ปี และนายกิตติพรรดิ์ หรือเอ็กซ์ ทองยืน อายุ 21 ปี อยู่ระหว่างติดตามจับกุม และพิสูจน์ทราบขยายผลกลุ่มผู้ก่อเหตุที่เหลือ,วันเดียวกัน พล.ต.ท.สุทธิพงษ์ วงษ์ปิ่น ผบช.น.เปิดเผยว่า สั่งการให้สืบสวนนำตัวผู้กระทำผิดมาดำเนินคดีให้ได้ และให้สอบปากคำผู้เสียหายว่าถูกทำร้ายร่างกายสถานที่ใดบ้าง และอาวุธปืนที่คนร้ายใช้เป็นชนิดใด รวมถึงสาเหตุที่แท้จริงของการถูกทำร้าย เบื้องต้นทราบว่ามีผู้ก่อเหตุ 6 คน รู้ตัวผู้กระทำผิดแล้วบางส่วน เพราะผู้เสียหายรู้จักคนร้ายเป็นอย่างดี โดยเตรียมขออนุมัติหมายจับภายในวันนี้หรือพรุ่งนี้ อย่างไรก็ตาม สั่งการให้ พล.ต.ต.เอกชัย บุญวิสุทธิ์ ผบก.น.2 ลงไปควบคุมคดีด้วยตนเอง เพื่อป้องกันเหตุบานปลายที่อาจเกิดขึ้น
บิ๊กบัว สั่ง ผู้การเอก บก.น.2 ลงคุมคดีกลุ่มวัยรุ่นสายไหมควงอูซี่ลูกซอง ปิดถนนอุ้ม 2 หนุ่มไปกระทืบปางตาย กำชับเร่งขยายผลหวั่นบาน ปลาย เบื้องต้นรู้ตัวผู้ก่อเหตุมี 6 คน รู้ชื่อแซ่แล้ว 2
บุกอุ้ม,อุ้มไปกระทืบ,คลิปบุกอุ้ม,ข่าวหน้า 1,แก๊งปืนกลอูซี่,ข่าวทั่วไป